שיעורי היפ הופ – דאנס אקדמי
Home / שיעורי היפ הופ
סגנון ההיפ-הופ התפתח מריקוד רחוב כסגנון משוחרר אך הדורש יכולת טכנית גבוהה ומפתח את הקואורדינציה והקצב המוזיקלי. ריקוד ההיפ-הופ מורכב ממגוון סגנונות ביניהם ברייקדאנס, לוקינג, פופינג קראמפ האוס וכו'. ההיפ הופ מביא את הרקדן לשליטה אבסולוטית בכל חלקי גופו, מפתח את הקואורדינציה הסבולת והביטחון העצמי ומאפשר התקדמות מהירה בפרק זמן קצר יחסית .חוגי ההיפ-הופ לילדים ונוער בבית הספר המקצועי למחול מתבצעים בהדרכה מקצועית ובמסגרת השיעורים ילמדו וריאציות היפ הופ מגוונות, בצורה מובנית החל מהצעד הראשון ללא צורך בידע מוקדם.
מסלול היפ הופ בדאנס אקדמי-
מיועד לתלמידים מכיתה א' ומעלה ומבוסס על יסודות ההיפ הופ המורכבים מסגנונות שונים קרי: פאנק, ליידי סטייל, לוקינג, פופינג, האוס, ניו סטייל, קראמפ,ווגינג ואולד סקול על מנת להכשיר את תלמידנו על הצד הטוב ביותר בבית הספר ארבעה מורים שונים להיפ הופ. כך התלמידים נחשפים לכל הסגנונות בעומק הנדרש ללמידת שפה תנועתית חדשה מורכבת במיוחד.
טכניקת פופינג
סגנון הפופינג משלב תנועה וחוש קצב, עם שליטה מעולה באיברי הגוף. כך משיג הרקדן גמישות גבוהה במיוחד. ישנם בסגנון הפופינג סגנונות משנה כמו ה"רובוט" (Robot) שבו הרקדן מתנועע כמו רובוט או בובה. סגנון אחר הוא ה"גל" (Waving), שבו הרקדן זז כאילו עובר בגופו זרם חשמלי. שמו של סגנון הפופינג הגיע מהמילה "פופ" (Pop) שפירושה "להקפיץ". ב"דאנס אקדמי" רקדנים שרוקדים בלהקות היפ הופ תחרותיות (מיניסיס/ג'נסיס) חייבים לקחת שיעור פופינג בשבוע ללמידת טכניקה חשובה.